Source: http://www.radioresita.ro/331692/fotbalistii-de-la-csm-resita-in-plina-perioada-de-pregatire-noutati-in-lot
Timestamp: 2019-11-22 07:28:30+00:00

Document:
[VIDEO-AUDIO] Victorie pentru fotbaliștii de la CSM Reșița în primul amical din 2019 » Radio România Reșița
Acasă Fotbal Victorie pentru fotbaliștii de la CSM Reșița în primul amical din...
După un cantonament în care s-a pus accent mai mult pe pregătirea fizică, sâmbătă, 2 februarie echipa de fotbal din Liga III-a, CSM Reșița a disputat primul joc amical din 2019.
Formația pregătită de Leontin Doană a început seria amicalelor cu o victorie în fața echipei, colegă de eșalon, CSM Lugoj. Rosso-nerii din Valea Domanului s-au impus cu 2-0, după reușitele performerului Dragoș Săulescu.
Echipa reșițeană a dominat meciul disputat pe terenul sintetic din incinta bazei sportive a CSM Reșița împotriva unei formații lugojene, a cărei valoare este departe de ceea ce a fost odată.
Antrenorul lugojenilor este Ilie Rotariu, care a apreciat valoarea reșițenilor pe care îi vede în Liga a II-a:
Dan Boltașiu, reprezentant al echipei CSM Școlar Reșița a vorbit despre importanța acestui joc și evoluția fotbaliștilor rosso-neri:
Fotbaliștii de la CSM Reșița vor avea două zile de pauză după care se vor reuni pentru alte antrenamente și jocuri de verificare.
Formația de Liga a III-a CSM Reșița va disputa în această săptămână primul meci amical din 2019
Echipa de fotbal din Liga a III-a CSM Reșița parcurge o nouă etapă a pregătirii din început de an. Reșițenii se află în cantonament la baza proprie până sâmbătă, 2 februarie când vor disputa primul joc amical al anului 2019.
Antrenorul Leontin Doană vorbește despre programul din această perioadă:
”Băieții au răspuns foarte bine la această perioadă grea de pregătire, în care punem accent mai mult pe factorul fizic. Sunt bucuros că nu avem accidentați și s-au pregătit toți exemplar. Sunt foarte mulțumit de toți băieții. În lotul formației noastre au mai sosit Alin Babei, care a evoluat la Dunărea Călărași și Miodrag Banac, pe care l-am readus de la Voința Lupac”, a spus Leontin Doană.
Partida amicală cu CSM Lugoj este programată sâmbătă, 2 februarie în Valea Domanului, de la ora 11.30. Mai sunt programate jocuri cu: ASU Poli Timișoara și Ripensia Timișoara.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM